Chinese Grand Prix skuif dalk na Italië | Netwerk24
19 Februarie 2020 13:04
Michael Schumacher ná sy oorwinning in die San Marino-Grand Prix in 2006. Foto: Getty Images
Die Nederlandse webwerf Racingnews365berig die bestuur van dié renbaan, waar die San Marino-GP vir 'n kwarteeu lank beslis is, het 'n aansoek by die sport se beheerliggaam (FIA) ingedien om as plaasvervanger vir die Chinese GP op te tree.
Die wedren wat op 19 April in Shanghai sou plaasvind, is vroeër onbepaald weens die uitbreek van die koronavirus uitgestel.
Die Autodromo Internazionale Enzo e Dino Ferrari beskik steeds oor 'n lisensie om F1-vlak-wedrenne aan te bied.
Dié baan se besturende direkteur, Roberto Marazzi, het egter in 'n onderhoud met Racingnews365 toegegee dat dit bitter moeilik sal wees om in minder as 60 dae al die logistieke reëlings getref te kry en boonop die nodige finansiële vereistes na te kom.